ՀԱՇՎԵՏՎՈՒԹՅՈՒՆ

2016թ. 2-րդ եռամսյակում <<Արգելոցապարկային համալիր>>ՊՈԱԿ-ում կատարված աշխատանքների

2016 թ.-ի 1-ին կիսամյակում <<Արգելոցապարկային համալիր>> ՊՈԱԿ-ում կատարվել են պահպանության, անտառտնտեսական և գիտական աշխատանքներ, որոնք համապատասխանում են նախարարության կողմից հաստատված դրամաշնորհի պայմանագրի և աշխատանքային ծրագրի դրույթներին:

 <<Արգելոցապարկային համալիր>> ՊՈԱԿ-ի բոլոր ստորաբաժանումներում իրականացվել են պահպանության աշխատանքներ, որի ընթացքում պահպանության ռեժիմի խախտումներ չեն գրանցվել:

Ստեփանավանի <<Սոճուտ>>, Իջևանի, Բերդի <<Սորաններ>>, Վանաձորի <<Սարուխանյան Ժ.-ի անվան>> դենդրոպարկերում և <<Ջրվեժ>> անտառպարկում ձմռանը ձյան տեղումներից հետո մշտադալար ծառերը և թփերը ձյունից թափ է տրվել` չկոտրվելու համար, իսկ ճանապարհները մաքրվել են: Կատարվել են գարնանային մաքրման աշխատանքները, հավաքված և կուտակված թափուկը դուրս է բերվում տարածքներից ու ոչնչացվել: Այցելուների շրջանում կատարվել է էկոկրթական և ճանաչողական աշխատանքներ: Կատարվել է անտառպոթոլոգիական ուսումնասիրություններ, որի հիման վրա իրականացվել է մեխանիկական և քիմիական պայքարի աշխատաներ հայտնաբերված վարակի օջախներում:

**<<Էրեբունի>> պետական արգելոցում** իրականացված պահպանության աշխատանքների ընթացքում արգելոցային ռեժիմի խախտման դեպք չի գրանցվել: Պարբերաբար հավաքվել է մոտակայքում գտնվող աղբանոցից քամու բերած կենցաղային աղբի մնացորդները:

**<<Որդան կարմիր>> պետական արգելավայրում** պահպանության աշխատանքների իրականացման ընթացքում արգելավայրային ռեժիմի խախտում չի գրանցվել: Սկսվել է իրականացվել սահմանային ոռոգման առուների անհրաժեշտ հատվածների մաքրման և քանդված ափերի ամրացման աշխատանքները:

Արազափի տեղամասում` անհրաժեշտ հատվածներում կատարվում է որդանախոտին ճնշող բուսատեսակների` Գայլուկի, ուխտափշի և այլ տեսակների հեռացում և մաքրում:

**Ստեփանավանի <<Սոճուտ>> դենդրոպարկում** ձյան տեղումներից հետո մաքրվել են ջերմատան ապակյա շրջանակները, իսկ հողը չորանալու դեպքում ձյուն է ներկրվել և տարածվել տնկիների շուրջ: Նախապատրաստվել և թարմացվել է 23 պիտակներ: Զբոսայգու հատվածում 1 հա տարածքի վրա հեռացվել է բնական վերաճը: Էտվել են 140 ծառերի չորացած ճյուղերը: Մշակվել են ծաղկանոցները, բացվել են 3200 հատ վարդենու արմատավզիկները` աշնանը կատարված բուկլիցից, փխրեցվել, լրացվել 160 թփերով, էտվել է և պարարտացվել: Պարարտացվել են նաև թույլ աճ ունեցող ծառերը: Վերանորոգվել է խմելու ջրի ջրագիծը: Զբոսայգու միջտեղամասային ճանապարհները մաքրվել է, հարթեցվել, հեռացվել խոտածածկույթը և թափուկը դուրս է բերվել տարածքից: 180 գծմ երկարությամբ մաքրվել է անջրպետները: Տնկարանում ձեռքով փորվել է հողը և պատրաստվել 13 մարգ և տնկվել 260 թույայի, գիհու և եղևնիների տնկիներ, 810 հատ չմենու սերմնաբույսեր և 300 հատ վարդի թփեր: Ծաղկանոցներում տնկվել է 525 հատ տարբեր ծաղիկների թփեր, բացի այդ բոլոր վարդերը և ծաղիկները բուժվել են և պարարտացվել: Հնձվել են գազոնները և զբոսայգու բացատային մասի և տնկարանի խոտաբույսերը:Խուզվել են կանաչ բորդյուրները 400մ2 և 40 հատ առանձնյակ թփերը: Կատարվել է քիմիական պայքարի աշխատանքներ մշտադալար ծառաթփատեսակների մոտ հայտնաբերված սնկային հիվանդությունների դեմ:

**Իջևանի դենդրոպարկում** կատարվել է ցանկապատի նորոգում 100 գծմ երկարությամբ, տարածքի միջտեղամասային ճանապարհների հարթեցում և ավազապատում: Փորվել է 200 քմ մակերեսով հողատարածք և տնկվել են ծաղիկների սոխուկներ և արմատագնդեր: 4000 քմ-ի վրա հեռացվել է բնական վերաճը և արմատային մացառները: Մաքրվել են առունները և ամրացվել: Էտվել են չորացած ճյուղերը հավաքվել ու տարածքից դուրս բերվել: Իրականցվել են լրացման աշխատանքներ` տնկվել են սյունաձև և գնդաձև թույայի 81, տոսախի 70, սոճու 12, մահոնիայի 30 և մագնոլիայի 4 տնկիներ, կատարվել է ոռոգում 3 անգամ: Կատարվել է ցանկապատի մասնակի նորոգում և արմատային մացառների հեռացում: Հակահրդեհային նպատակով հեռացվել են չորացած ճյուղերը և հնձվել է 2,2 հա տարածքի խոտաբույսերը, հավաքվել և դուրս բերվել տարածքից: Թարմացվել են նոր տնկված տնկիների բաժակները և մաքրվել ոռոգման առուները: Տարածքը մաքրվել է կենցաղային աղբի մնացորդներից և քարերից: Փորվել են փոսեր աշնանը լրացումներ կատարելու համար: Տնկարանում կատարվել է մաքրման աշխատանքներ:

**Բերդի <<Սորաններ>> դենդրոպարկում** գարնանային մաքրման աշխատանքներին զուգահեռ կատարվել են չորացած ճյուղերի և մացառների հեռացում, հավաքված թափոնը դուրս է բերվել տարածքից: Կատարված լրացման աշխատանքների ընթացքում տնկվել են հացենու,ընկուզենու կաղնու, բարդու 300 տնկիներ: Տարածքը պարբերաբար մաքրվել է կենցաղային աղբի մնացորդներից, հնձվել են խոտաբույսերը հակահրդեհային նպատակով, ուղղվել են միջտեղամասային ճանապարհները: Նախկին ջերմատան տարածքում ստեղծված տնկարանում կատարվել են տարածքից մաքրման և հողի մշակաման, ոռոգման, փխրեցման աշխատանքներ, փորվել է 500քմ տարածք, նոր կտրոնների տնկման համար: Մաքրվել են ոռոգման առուները և ջրագիծ ունեցող տարածքում կատարվել է ոռոգում:

**Վանաձորի <<Սարուխանյան Ժ. անվան>> դենդրոպարկում** վարձակալի կողմից կատարվել են մաքրման, չորացած ճյուղերի էտման և թափոնի դուրս բերման աշխատանքներ: Ծաղկանոցներում կատարվել է մշակման աշխատանքներ: Խուզվել են առանձնյակ թփերը, փորվել են մշտադալար թփերի և եղևնիների բաժակները և ոռոգվել: Երիտասարդ եղևնիների շուրջ կատարվել է բաժակափոր: Աշխատանքների կատարման հսկողությունը իրականացվել է մեր մասնագետների կողմից:

<<Ջրվեժ>> անտառպարկում գարնանային մաքրման աշխատանքների իրականացման ընթացքում մաքրվել են նաև միջտեղամասային, հակահրդեհային և ասֆալտյա ճանապարհները: Էտվել է շուրջ 3900 ծառերի չորացած ճյուղեր, թափուկը մաքրվել է և տարածքից դուրս բերվել:Մաքրվել է 2600գծմ առուներ և փորվել 200 բաժակներ: Պարարտացվել են սոճու 270 թույլ և վարակված ծառեր: Լրացման աշխատանքների ընթացքում հանվել են 2500 հատ տնկիներ, մշակվել, փորվել են փոսեր և տնկվել հիմնականում տոսախի, բարդու, սոճու, հացենու, թխկու, այլանթի, ընկուզենու, թույայի, սալորենու և այլ տնկիներ:

Տնկվել է նաև 700 հատ վայրի թփեր, որի համար փորվել և մշակվել է 500մ2 տարածք: Տնկված թփերը ոռոգվել է 5 անգամ ձեռքով:

Անտառպոթոլոգիական ուսումնասիրությունների հիման վրա կատարվել է մեխանիկական և քիմիական պայքարի աշխատանքներ 12 հա տարածքի վրա` օջախներով, որտեղ նկատվել են հետևյալ վնասատուները` խնձորենու ցեց, տզեր, լվիճներ, տերևակեր միջատներ, իսկ հիվանդություններից` քոս, ծակոտկեն բծավորություն, ալրացող: Քիմիական պայքարի աշխատանքներ կատարվել են սոճու ականող բզեզներով վարակված տարածքում, նաև հողի մակերեսի վրա: Վերանորոգվել են վթարված ջրագծերը և փականները: Տնկարանում մաքրվել է հողատարածքը, մշակվել և տնկվել շուրջ 5000 կտրոն, հիմնականում մշտադալար չորադիմացկուն ծառաթփատեսակների` գիհի, թույա արևելյան, տոսախ և այլն: Անտառպարկի տարածքում կատարվել է ամենօրյա մաքրման և էկոկրթական աշխատանքներ: Պտղատու այգու տարածքում մաքրվել և էտվել է կեռասենու, խնձորենու, ծիրանենու ծառերի բները և կրապատվել:

Հակահրդեհային նպատակով հնձվել է 5 հա տարածքի խոտաբույսերը: Խուզվել են կանաչ ցանկապատները:

Կազմակերպության ենթակայության հիմնարկներում կատարվել են հետևյալ գիտական աշխատանքները

2016 թ.-ի 1-ին եռամսյակում Կազմակերպության գիտության բաժնի կողմից շարունակվում են գիտական աշխատանքները: Սերտ համագործակցություններ են ստեղծվել ՀՀ գիտակրթական հաստատությունների հետ, ԵՊՀ-ի և ՀԱԱՀ-ի հետ համագործակցությունները ավելի են խորացվել:

Կազմակերպությունը սերտորեն համագործակցում է ԵՊՀ-ի Աշխարհագրության և Երկրաբանության ֆակուլտետի Ֆիզիկական աշխարհագրության և Ջրաօդերևութաբանության ամբիոնի, Կենսաբանական ֆակուլտետի պրոֆեսորադասախոսական կազմերի հետ: Նշված ԲՈՒՀ-երի հետ համագործակցությունների շրջանակներում ուսանողներն իրենց արտադրական և ուսումնական պրակտիկան անց են կացնում Կազմակերպության ենթակայության տակ գտնվող <<Ջրվեժ>> անտառպարկում:

Ս.թ. մայիս-հունիս ամիսներին իրենց ուսումնաճանաչողական պրակտիկան են անցել <<Ջրվեժ>> անտառպարկում ՀԱԱՀ-ի Ագրոնոմիական ֆակուլտետի 2-րդ կուրսի ուսանողները, ինչպես նաև <<Շահամիր Շահամիրյան>> կրթահամալիրի դպրոցահասկան սանները: Կազմակերպության ենթակայության տարածքներում կատարվել են բոլոր նախապատրաստական աշխատանքները, էկոկրթական և ճանաչողական միջոցառումների իրականացման համար:

2016 թվականի ընթացքում շարունակվել է 2015 թվականին հավաքված բուսաբանական և կենդանաբանական նյութի որոշման աշխատանքները, որի ընթացքում հավաքվել է բավական տվյալներ գիտական հոդված հրատարակելու համար:

Կազմակերպության ենթակայության տարածքներից հավաքված հերբարիումի դասակարգման արդյունքում չեն հայտնաբերվել նոր տեսակներ: Որոշ տեսակների որոշման համար անհրաժեշտ են նեղ մասնագետներ, որոնք ցավոք բացակայում են Կազմակերպությունում, որի շրջանակներում համագործակցում ենք Երևանի բուսաբանության ինստիտուտի և ՀԱԱՀ-ի մասնագետների հետ:

<<Ջրվեժ>> անտառպարկի սոճու անտառմշակույթների ուսումնասիրության աշխատանքների ընթացքում հավաքված տվյալների վերլուծությունը ցույց է տալիս, որ անտառպարկում առկա են մեկից բարձր լրիվություն ունեցող տարածքներ: Այս հանգամանքը օրինաչափ չէ և պայմանավորված է ոռոգմամբ: Այստեղ ընթանում է ինքնանոսրացման գործընթացը, որը առանձնակի գեղեցկություն և բնական անտառի տեսք է տալիս: Անտառպարկի տարածքում տեղադրվել են ութ փորձահրապարակներ, որոնցում կատարվում են ուսումնասիրություններ և տվյալների մշակում:

Կազմակերպության տարածքում գտնվող առանձնացված ցանցավանդակում (փորձահրապարակում)` Վարչական շենքի մոտ գտնվող, կատարվում են Ծնեբեկ դեղատու (Asparagus officinalis) կլիմայավարժեցման և ռեինտրադուկցիայի աշխատանքներ, և այդ նպատակով 2015 թ.-ի աշնանը հավաքված սերմերը` ցանվել է ցանցավանդակում, վերարտադրություն կազմակերպելու և <<Ջրվեժ>> անտառպարկում բնական աճելատեղ ունենալու համար,աշխատանքների վերաբերյալ նյութերը հավաքվում են գիտական հոդված հրատարակելու նպատակով: <<Ջրվեժ>> անտառպարկի ծառաաթփատեսակային կազմի հարստացման համար ցանցավանդակում 2016թ-ին ցանվել են Ակացիա մետաքսե կամ Ալբիցիա Լենքորանյան (*Albizia julibrissin*), 2008թ.-ին ցանված Հացենի ամերիկյան (Fraxinus amerikana), Կաղնի ամառային (Quercus robur L.) տեսակների սերմերից ստացված տնկիները տեղափոխվել են անտառպարկի տարածք և այս տեսակների կլիմայավարժեցման նպատակով կատարվում են գիտական ուսումնասիրություն:

Կազմակերպության կողմից 2016 թ.-ի աշխատանքային ծրագրի համաձայն կենդնական աշխարհի ներկայացուցիչների հաշվառման և գույքագրման ցուցակների լրամշակելու, ինչպես նաև կենսաբանական գործընթացների գարնանային ասպեկտի ուսումնասիրության նպատակով ս.թ. ապրիլ-մայիս ամիսների ընթացքում իրականացվել են գիտարշավներ կազմակերպության ենթակայության տակ գտնվող դենդրոպարկեր:

Բոլոր վերոհիշյալ տարածքներում գիտարշավների ընթացքում իրականացվել է միջատների (Insecta, Coleoptera) հավաք, ընդհանուր առմամբ հավաքվել է մոտ 60 տեսակի պատկանող 420 նմուշներ, որոնք տեղափոխվել են լաբորատորիա տեսակների ստույգ որոշման համար: Հավաքվել է նաև 55 թերթ հերբարիում, որը նույնպես տեղափոխվել է լաբորատորիա տեսակների ստույգ որոշման համար:

Իրականացվել է որպես մոնիթորինգի օբեյկտ առաջարկված երկարաբեղիկ բզեզների Dorcadion ցեղի ներկայացուցիչների հաշվառում` ավանդական մարշրուտային եղանակով: Յուրաքանչյուր արգելավայրում կատարվել է 100 մ մարշրուտների երկարությամբ 5-ական հաշվառում, միջին հաշվով հաշվառվել է.

<<Ջերմուկի ջրաբանական>> պետարգելավայրում` D. scabricolle sevangense տեսակի 6 առանձնյակ/ 100 մ;

* <<Հանքավանի ջրաբանական>> պետարգելավայրում` D. nitidum տեսակի 7 առանձնյակ/ 100 մ:

<<Որդան կարմիր>> պետարգելավայրում իրականացվել է նաև երկկենցաղների և սողունների հաշվառում` 500 մ մարշրուտների երկարությամբ): Հաշվառումը կատարվել է 3 անգամ, 24.-26.05.2016թ.

Հաշվառման արդյունքներն են.

|  |  |
| --- | --- |
| Կենդնանատեսակի անվանումը | 24.-26.05. (միջինը մեկ մարշրուտի համար) |
| Rana ridibunda (լճագորտ) | 3 |
| Bufo viridis (կանաչ դոդոշ) | 4 |
| Natrix tesselata (ջրային լորտու) | 4 |

 Հաշվետու ժամանակաշրջանում կատարվել է հավաքված կենդանաբանական նյութերի մշակում լաբորատոր պայմաններում՝ գույքագրման ցուցակների լրացման համար: Ընդհանուր առմամբ, 2015 թ.-ի ընթացքում ՊՈԱԿ-ի ենթակայության տարածքներից հավաքված նյութերից որոշվել է 164 տեսակ: Նախկինում չգրանցված տեսակներ հայտնաբերվել են <<Էրեբունի>> արգելոցում, <<Որդան կարմիր>>, <<Հանքավանի ջրաբանական>> և <<Ջերմուկի ջրաբանական>> արգելավայրերում:

Հայտնաբերվել է ստորև ներկայացված, համապատասխանաբար, 1 ընտանիքի 1 տեսակ, 2 ընտանիքի 3 տեսակ, 7 ընտանիքի 17 տեսակ և 10 ընտանիքի 26 տեսակ:

|  |  |
| --- | --- |
|  |  |